Når du skal købe hæk, skal du vælge, om du ønsker en barrodsplante eller klumpplante. Barrod er billigst. Den skal plantes med det samme, du køber den.
Klumpplanter er stærke og den jord, de er plantet i, følger med. Den fortsætter dermed sin vækst og vil hurtigere vokse sig stor. Den er dog også dyrere af den årsag.
Barrodsplanter: Dette er den mest anvendte hæktype. De tages op af marken, når planterne er i dvale, rystet fri for jord, og så sorterer man dem i størrelse og alder og lægger dem på køl. Sæsonen går fra oktober til juni.
Klumpplanter: Her vil man grave planterne op, når de er i dvale, med en klump jord omkring rødderne. Sæsonen strækker sig fra oktober til maj.